***POZIV NA DOSTAVU PONUDA***

***NAZIV PROJEKTA:***  ***ARES - Razvoj novog proizvoda iz recikliranih slitina***

***NAZIV NABAVE:*** ***Nabava savjetodavnih usluga za konstruiranje linije za potrebe provedbe projekta***

**POZIV NA DOSTAVU PONUDA**

1. **OPĆI PODACI**
   1. **Podaci o Naručitelju**

Naziv Naručitelja: **ALUFLEXPACK NOVI d.o.o.**

Adresa:  **Dr. F. Tuđmana 25, Murvica, 23241 Poličnik (ZD) Hrvatska**

OIB Naručitelja: **23268154531**

Internet stranica naručitelja: <https://www.aluflexpack.com/>

E-mail: [**marko.rak@aluflexpack.com**](mailto:marko.rak@aluflexpack.com)

Broj telefona Naručitelja **+385 23 205 102**

* 1. **Kontakt osoba:**

Komunikacija i svaka druga razmjena informacija između Naručitelja i Ponuditelja obavljat će se isključivo u pisanom obliku putem elektroničke pošte Naručitelja i internetske stranice [www.strukturnifondovi.hr](http://www.strukturnifondovi.hr).

Osoba zadužena za komunikaciju s Ponuditeljima:  **Marko Rak**

Adresa elektroničke pošte kontakt osobe: [**marko.rak@aluflexpack.com**](mailto:marko.rak@aluflexpack.com)

* 1. **Vrsta postupka nabave**

Postupak s objavom poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr) sukladno Pravilima o provedbi postupaka nabava za neobveznike Zakona o javnoj nabavi, verzija 5.0

* 1. **Dostupnost natječajne dokumentacije**

Poziv na dostavu ponude s prilozima, odgovori i pitanja Ponuditelja, kao i sve obavijesti o izmjenama i dopunama poziva na dostavu ponude bit će stavljene na raspolaganje ponuditeljima na internetskoj stranici Strukturnih fondova, adresa internetske stranice [www.strukturnifondovi.hr](http://www.strukturnifondovi.hr) (od dana objave Poziva na dostavu ponuda koji se smatra danom početka postupka nabave).

* 1. **Objašnjenja i izmjene natječajne dokumentacije**

Ponuditelji mogu za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz Poziv na dostavu ponuda. Zahtjev sa postavljenim pitanjima ponuditelji mogu postaviti najkasnije tijekom **četvrtog (4) dana** prije dana u kojem istječe rok za dostavu ponuda. Dodatne informacije i pojašnjenja biti će objavljeni bez navođenja podataka o podnositelju zahtjeva na internetskim stranicama na kojima je dostupna i natječajna dokumentacija (točka 1.2.), najkasnije tijekom **drugog (2) dana** prije dana u kojem istječe rok za dostavu ponuda.

Komunikacija i svaka druga razmjena informacija između Naručitelja i ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „za nabavu“ isključivo putem elektroničke pošte osobe zadužene za komunikaciju s Ponuditeljima (točka 1.2.).

Ako se tijekom objave ukaže potreba za izmjenom Poziva na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), ista će biti transparentno i istovremeno objavljen kako bi svi gospodarski subjekti bili upoznati s izmjenom.

Rok za dostavu ponuda će se primjereno produljiti ako je rok za dostavu ponude kraći od 8 (osam) dana od dana objave izmjene.

Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv na dostavu ponuda. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima.

* 1. **Evidencijski broj nabave**

02/2021

* 1. **Pravo sudjelovanja**

U ovom postupku nabave kao Ponuditelji mogu sudjelovati svi gospodarski subjekti, neovisno o državi poslovnog nastana ili podružnice.

* 1. **Sprječavanje sukoba interesa**

Naručitelj ne smije sklapati ugovore o javnoj nabavi sa sljedećim gospodarskim subjektima (u svojstvu ponuditelja, člana zajednice gospodarskih subjekata ili podugovaratelja odabranom ponuditelju):

* E & A CONSULTING d.o.o., OIB: 30451509406
* AFP Group GmbH, ATU67599039
* ALUFLEXPACK AG, CHE-379.203.800
* OMIAL d.o.o., OIB: 52660468241

**1.9. Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s naručiteljem. U zajedničkoj ponudi mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora kojeg je on izvršio, ako zajednica ponuditelja ne odredi drugačije.

**1.10. Podizvoditelji**

Ako gospodarski subjekt namjerava dati dio ugovora u podugovor jednom ili više podizvoditelja, dužni su u ponudi navesti sljedeće podatke:

-naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja,

-predmet, količinu, vrijednost podugovora i postotni dio ugovora koji se daje u podugovor.

Ako ponuditelj odnosno zajednica ponuditelja ne dostavi podatke o podizvoditelju, smatra se da će cjelokupni predmet nabave izvršiti samostalno.

Sudjelovanje podizvoditelja ne utječe na odgovornost ponuditelja za izvršenje ugovora.

1. **PREDMET NABAVE**
   1. **Opis predmeta nabave**

Predmet nabave su savjetodavne usluge za konstruiranje linije za potrebe provedbe projekta a koje se sastoje od sljedećih faza:

Faza 1. - Definicija optimalne konfiguracije nove linije

U suradnji s Naručiteljem pružatelj usluge će izraditi nacrte „krojene po mjeri“ koji uključuju idejni projekt prema kojem se izrađuju detaljne tehničke specifikacije linije za obradu aluminijske folije temeljem minimalnih tehničkih specifikacija koje se nalaze na sljedećoj poveznici <https://www.strukturnifondovi.hr/nabave-lista/ares-razvoj-novog-proizvoda-iz-recikliranih-slitina/>

Faza 2. - Instalacija i ugradnja opreme te funkcionalna provjera linije

Faza 2 će obuhvatiti sljedeće usluge:

- Provjera pripremnosti situacije za prihvat i instalaciju nove linije za obradu aluminijske folije i pripadajuće opreme unutar i izvan pogona;

- Koordinacija i savjetovanje u izradi plana isporuke nove linije za obradu aluminijske folije;

- Savjetodavne usluge i podrška u izradi plana instalacije nove linije za obradu aluminijske folije i pripadajuće opreme;

- Aktivna suradnja i savjetodavne usluge u svim operacijama instalacije nove linije za obradu aluminijske folije i pripadajuće opreme kao što su: spajanje, rukovanje, kontrola, podešavanje (ugađanje) i posebne dodatne operacije

- Podrška u koordinaciji timova na terenu za vrijeme instalacije linije za obradu aluminijske folije i pripadajuće opreme;

- Kontrola i provjera funkcionalnosti mehaničkih dijelova nove linije za obradu aluminijske folije;

- Kontrola i provjera funkcionalnosti elektroničkih dijelova nove linije za obradu aluminijske folije;

- Savjetodavne usluge i provjera funkcionalnosti kompletne pripadajuće dodatne opreme na novoj liniji za odmašćivanje i kemijsko tretiranje aluminijske folije u pogonu neophodne za funkcioniranje nove linije, kako slijedi:

a) Sistem za pročišćavanje vode i proizvodnju demineralizirane vode

b) Infrared online- uređaj za mjerenje mokrog filma

c) Kamere za inspekciju površine i uređaj za mjerenje poroznosti folije

- Monitoring Puštanja u rad (Commissioning) nove linije za obradu aluminijske folije s pripadajućom opremom – hladni pogon

- Monitoring u Testnoj proizvodnji (Acceptance Test) - probe s materijalima

- Monitoring Final Acceptance Test

- te ostale usluge vezane za gore navedeno po nalogu Naručitelja

Predmet nabave nije podijeljen u grupe.

Napomena: Stručnjak/ci koji će biti angažirani od strane ponuditelja kao koautori pri izradi idejnog projekta i ostalih isporučevina koje mogu imati obilježja autorskog djela će ugovorom o autorskom djelu prenijeti prava iskorištavanja tog autorskog djela na Naručitelja.

* 1. **Način određivanja cijene ponude**

Cijena ponude iskazuje se za cjelokupan predmet nabave za koji ponuditelj daje ponudu.

Cijena ponude upisuje se brojkama sukladno Ponudbenom listu te u Troškovniku (Prilog 2.).

Cijena ponude izražava se u kunama (HRK). Cijena sadrži u sebi sve troškove i popuste.

Ponuditelj je dužan u Ponudbenom listu upisati istu navedenu ukupnu cijenu bez poreza na dodanu vrijednost (PDV-a) iz Troškovnika (Prilog 2.), zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale. Ukoliko je riječ o Ponuditelju iz inozemstva, ili ponuditelju koji nije u sustavu PDV-a, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a stavlja nulu (0,00 kn) ili ostavlja prazno, odnosno na drugi način se označava kako upis nije primjenjiv.

U Prilogu 2 (Troškovnik) Ponuditelj nudi cijenu po radnom danu stručnjaka (radni dan podrazumijeva 8 sati rada), a predviđena je okvirna količina od 250 radnih dana. Jedinična cijena je nepromjenjiva za vrijeme trajanja ugovora. Stvarno nabavljena količina može biti manja ili veća od predviđene okvirne količine.

U cijenu ponude bez poreza na dodanu vrijednost moraju biti uračunati svi troškovi ponuditelja i popusti.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenja Ugovora, Naručitelj može odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje Ugovora o nabavi.

Ako Ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili promijeni tekst i izvorni sadržaj u obrascu Troškovnika, smatrat će se da je takav Troškovnik nepotpun i nevažeći te će ponuda biti odbijena.

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a.

* 1. **Rok i mjesto izvršenja predmeta nabave**

Rok za pružanje usluga je 14.09.2023. godine od dana sklapanja ugovora o nabavi. Danom sklapanja ugovora smatra se dan potpisa zadnje ugovorne strane.

Mjesto izvršenja predmeta nabave su poslovni prostori najpovoljnijeg ponuditelja i poslovni prostori Naručitelja.

1. **RAZLOZI ISKLJUČENJA PONUDITELJA**

Ponuditelj, odnosno zajednica ponuditelja dužni su u svojoj ponudi priložiti dokumente zahtijevane ovim Pozivom, kojima se dokazuje kako **ne postoje sljedeći** razlozi za isključenje:

* 1. **Gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje.**

Gospodarski subjekt za potrebe utvrđivanja gore navedenih okolnosti dužan je u ponudi dostaviti:

**1. potvrdu Porezne uprave o stanju duga koja ne smije biti starija od 30 dana računajući od dana**

**objave Poziva, ili**

**2. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 1. ovog odjeljka, ili**

**3. izjavu osobe koja je po zakonu ovlaštena za zastupanje gospodarskog subjekta s ovjerenim potpisom kod bilježnika, ako se u državi sjedišta gospodarskog subjekta ne izdaje potvrda iz točke 1. ovoga odjeljka ili jednakovrijedni dokument iz točke 2. ovoga odjeljka.**

Svi dokazi i dokumenti koji se prilažu ponudi, a određeni su u točki 3. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

1. **SPOSOBNOST PONUDITELJA**

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovim Pozivom za dostavu ponuda, a kojima dokazuje svoju pravnu i poslovnu sposobnost i tehničku i stručnu sposobnost. Svi dokazi i dokumenti koji se prilažu ponudi, a određeni su u točki 4. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

**4.1. Sposobnost za obavljanje profesionalne djelatnosti**

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegovog poslovnog nastana. Upis u registar dokazuje se odgovarajućim izvodom, a ako se isti ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod javnog bilježnika.

U slučaju zajednice ponuditelja, svaki član zajednice gospodarskih subjekata pojedinačno dokazuje sposobnost iz ove točke.

**4.2. Tehnička i stručna sposobnost**

Gospodarski subjekt mora dokazati **tehničku i stručnu sposobnost**.

U slučaju zajednice ponuditelja, svi članovi zajednice zajedno/kumulativno dokazuju sposobnost iz ove točke.

**4.2.1. Dokaz tehničke sposobnosti (Popis izvršenih usluga)**

Gospodarski subjekt u postupku javne nabave mora dokazati da je u **godini u kojoj je započeo postupak nabave (2021.) i tijekom 5 (pet) godina koje prethode toj godini (2020., 2019., 2018., 2017. i 2016.) uredno izvršio :**

• **Minimalno jednu (1), a maksimalno dvije (2) usluge koje su iste ili slične predmetu nabave. Kumulativna vrijednost izvršenih usluga mora biti minimalno u iznosu vrijednosti ponude.**

Popis (Prilog 3.) sadržava:

* **predmet usluge - naziv i kratki opis iz kojeg je vidljivo da je riječ o izvršenju usluga koje su iste ili slične predmetu nabave, sve kako je određeno ovom točkom Poziva**

**− vrijednost izvršene usluge (bez PDV‐a),**

**− razdoblje izvršenja,**

* **naziv druge ugovorne strane (naručitelja) i osobu za kontakt i kontakt podatke naručitelja.**

**Popis usluga s minimalnim sadržajem prema Prilogu 3 dokazuje tehnički tražene uvjete iz točke 4.2.2**

Napominje se da Naručitelj zadržava pravo od druge ugovorne strane izravno (naručitelja) ili od ponuditelja za vrijeme trajanja postupka pregleda i ocjene ponuda zatražiti Potvrdu izdanu od druge ugovorne strane (naručitelja) o urednom izvršenju usluga koje su navedene u Popisu.

Izračun vrijednosti izvršenih usluga u slučaju iskazivanja u stranoj valuti:

Strana valuta koja kotira na deviznom tržištu u Republici Hrvatskoj se preračunava u kune prema srednjem tečaju Hrvatske narodne banke na dan objave Poziva.

Strana valuta koja ne kotira na deviznom tržištu u Republici Hrvatskoj se preračunava u kune prema listi tečajnih valuta Hrvatske narodne banke koje ne kotiraju na deviznom tržištu u Republici Hrvatskoj, za mjesec u kojemu je objavljen Poziv.

**4.2.2. Dokaz stručne sposobnosti (Stručnjaci)**

Gospodarski subjekt za potrebe dokazivanja stručne sposobnosti treba dostaviti podatke o angažiranom najmanje jednom stručnjaku s ciljem dokazivanja da nominirani stručnjak ima tražene minimalne stručne kvalifikacije:

- Ključni stručnjak 1 (najmanje 1 izvršitelj) mora dokazati iskustvo rada na najmanje jednom razvojno-istraživačkom projektu na kojem je sudjelovao u radu na konfiguraciji i/ili instalaciji linije za obradu aluminija

Naručitelj će prihvatiti sljedeće dokumente kao dostatan dokaz stručne sposobnosti gospodarskog subjekta iz točke 4.2.2.:

**Životopis navedenog stručnjaka s minimalnim sadržajem prema Prilogu 4. čime se dokazuje raspolaganje stručnjacima iz točke 4.2.2.**

Ponuditelj **može** u izvršenju ugovora angažirati i veći broj stručnjaka ako mu je to potrebno za uredno izvršenje ugovora, u kojem slučaju njihov rad mora biti uključen u ponuđenu cijenu.

Ponuditelj **mora** angažirati minimum stručnjaka koji su traženi ovim Pozivom na dostavu ponuda**.**

1. **KRITERIJ ZA ODABIR PONUDE**

Kriterij za odabir je ekonomski najpovoljnija ponuda.

Ponuda koja zadovoljava sve uvjete iz Poziva za dostavu ponuda i ima najveći broj bodova smatra se najpovoljnijom ponudom. Ako su dvije ili više valjanih ponuda jednako rangirane prema kriteriju za odabir ponude, Naručitelj će kao najpovoljniju ponudu odabrati ponudu koja je zaprimljena ranije.

Naručitelj određuje relativni značaj koji se dodjeljuje svakom pojedinom kriteriju koji je odabran u svrhu određivanja najpovoljnije ponude kako slijedi:

**1. Cijena (financijski kriterij)** ima relativni značaj 50% odnosno maksimalno 50 bodova, te se vrednuje kako slijedi:

Ponuda koja zadovoljava sve uvjete iz Poziva na dostavu ponuda te ima najnižu cijenu, dobit će maksimalan broj bodova po ovom kriteriju. Bodovna vrijednost ostalih valjanih ponuda izračunava se prema sljedećoj formuli:

C = NC/CP \* 50

pri čemu je:

C= broj bodova koji je ponuda dobila za ponuđenu cijenu (zaokruženo na dva decimalna mjesta

NC = najniža cijena ponuđena u postupku nabave

CP = cijena ponude koja je predmet ocjene

50 = maksimalan broj bodova

**2. Iskustvo stručnjaka (nefinancijski kriterij)** ima relativni značaj 50% odnosno maksimalno 50 bodova, te se vrednuje kako slijedi -

ocjena kvalitete dodjeljuje se zbrojem svih bodova koje stručnjak ostvari prema sljedećim kriterijima:

|  |  |  |  |
| --- | --- | --- | --- |
| **Specifično iskustvo stručnjaka (K)** | **Kriterij/ bodovanje** | | **Ukupno** |
| Ključni stručnjak 1 | | |  |
| Godine radnog iskustva na voditeljskim i/ili upravljačkim pozicijama u sklopu kojih je stručnjak savjetovao poslodavca ili naručitelja o konfiguraciji/instalaciji/radu strojeva i/ili linija za obradu aluminijske folije | 0 godina | 0 bodova | 50 |
| 1 – 3 godine | 10 boda |
| 4 - 6 godina | 20 bodova |
| 7 – 9 godina | 30 bodova |
| 10 – 12 godina | 40 bodova |
| 13 i više godina | 50 bodova |
| **MAKSIMALAN BROJ BODOVA** | **50 bodova** | | |

Za dokazivanje specifičnog iskustva stručnjaka koje je predmet bodovanja, ponuditelj uz ponudu dostavlja sljedeće:

- Životopis Ključnog Stručnjaka 1 (minimalnog sadržaja prema Prilogu 4)

Za slučaj da ponuditelji u ponudi ne dostave dokaze specifičnog iskustva, specifično iskustvo stručnjaka bit će ocijenjeno s 0 bodova.

Prilikom navođenja specifičnog  iskustva Ključnog stručnjaka 1, godina iskustva izračunava se na temelju 12 mjeseci, a punog mjeseca na temelju 30 dana.

Način izračuna bodova ponude:

Ukupan broj bodova ponude (P) sastoji se od zbroja bodova za financijski kriterij (C) i nefinancijski kriterij (K) koji čini zbroj bodova za specifično iskustvo stručnjaka.

**P = C + K**

Ekonomski najpovoljnija ponuda je ponuda s najvećim brojem bodova.

1. **PONUDA**
   1. **Sadržaj ponude**

Ponuda mora sadržavati:

1. Popunjeni Ponudbeni list (Prilog 1)

2. Popunjeni, potpisom ovjereni dokument Troškovnik (Prilog 2)

3. Dokumente kojima ponuditelj dokazuje nepostojanje razloga isključenja iz točke 3.

4. Dokaz sposobnosti za obavljanje profesionalne sposobnosti iz točke 4.1.

5. Dokaz tehničke sposobnosti – Popis izvršenih usluga (Prilog 3.)

6. Životopis ponuđenog stručnjaka (minimalan sadržaj u Prilogu 4.)

* 1. **Rok i način dostave ponuda**

Rok za dostavu ponuda je 1. veljače 2021. u 12:00 sati. Otvaranje ponuda nije javno.

Ponuda se predaje neposredno na adresi naručitelja ili putem pošte na adresu naručitelja, u zatvorenoj omotnici s naznakom:

Evidencijski broj nabave: 02/2021

„NE OTVARAJ“

-Na poleđini:

Naziv i adresa naručitelja

Naziv i adresa ponuditelja

Ako omotnica nije dostavljena u skladu s naprijed navedenom uputom, Naručitelj neće snositi odgovornost u slučaju da se ponuda i/ili izmjena/dopuna/zagubi, krivo ili prerano otvori te ne evidentira na otvaranju ponuda.

Do isteka roka za dostavu ponuda ponuditelj može pisanim putem odustati od svoje ponude ili dostaviti izmjenu/dopunu ponude. Izmjena i/ili dopuna dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Nakon isteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju.

Ponude i dokumentacija priložena uz ponudu, , ne vraćaju se osim u slučaju zakašnjele ponude i odustajanja ponuditelja od ponude prije otvaranja ponuda.

* 1. **Način izrade ponude**

Ponuda mora biti izrađena u papirnatom obliku i otisnuta ili pisana neizbrisivom tintom. Uz ponudu u papirnatom obliku, može se dostaviti i ponuda na CD /DVD R ili drugom mediju, u slučaju razlika u ponudama, relevantna će biti ponuda dostavljena u papirnatom obliku.

Pri izradi ponude ponuditelj se mora pridržavati zahtjeva i uvjeta Poziva na dostavu ponuda te ne smije mijenjati i nadopunjavati tekst Poziva na dostavu ponuda. Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Dokumente tražene u ovom Pozivu na dostavu ponuda ponuditelj u svojoj ponudi može dostaviti u izvorniku, ovjerenoj ili neovjerenoj preslici. Od ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije. Ponuda koja je suprotna odredbama ovog Poziva na dostavu ponuda i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbijanjem takve ponude.

Alternativne ponude nisu dopuštene.

* 1. **Jezik i pismo**

Ponuda se izrađuje na hrvatskom jeziku i latiničnom pismu. Ponuditeljima je dozvoljeno u ponudi koristiti pojedine izraze koji se smatraju internacionalizmima ili su uobičajene u primjeni. Ukoliko je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik koji ne mora biti ovjeren. Katalog proizvoda može biti samo na engleskom jeziku.

* 1. **Rok valjanosti ponude**

Rok valjanosti ponude je najmanje 60 dana od dana određenog kao krajnji rok za dostavu ponude. Na zahtjev Naručitelja, ponuditelj će produžiti rok valjanosti svoje ponude.

* 1. **Uvjeti plaćanja**

Plaćanje će se vršiti mjesečno prema stvarno izvršenim radnim danima, najkasnije 30 dana od zaprimanja uredno ispostavljenog računa.

1. **PREGLED I OCJENA PONUDE, ODLUKA O ODABIRU I PONIŠTENJE**

U postupku pregleda i ocjene ponuda Naručitelj prvo utvrđuje formalnu sukladnost ponude. Nakon što je utvrdio formalnu ispravnost ponude Naručitelj isključuje ponuditelja kod kojeg postoje razlozi za isključenje te potom provjerava sukladnost ponude s ostalim uvjetima Poziva na dostavu ponude.

U postupku pregleda i ocjene ponuda Naručitelj može pozvati ponuditelje da u primjerenom roku koji ne smije biti kraći od 5 niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u donosu na postojanje razloga isključenja, uvjete sposobnosti te certifikate o sukladnosti s određenim normama, uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u Pozivu na dostavu ponuda).

U postupku pregleda i ocjene ponuda Naručitelj može pozvati ponuditelje da u roku koji ne smije biti kraći od 5 niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja, u roku od najviše 30 kalendarskih dana od dana isteka roka za dostavu ponuda.

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Naručitelj poništava postupak nabave ako nakon isteka roka za dostavu ponuda:

-nije pristigla niti jedna ponuda;

-nije dobio unaprijed određen broj valjanih ponuda/niti jednu valjanu ponudu;

-nakon odbijanja ponuda ne preostane nijedna valjana ponuda.

Naručitelj može poništiti postupak ako:

-se tijekom postupka utvrdi da je Poziv na dostavu ponuda manjkav te kao takav ne omogućava učinkovito sklapanje ugovora

-su nastale značajne nove okolnosti vezane uz projekt za koji se provodi nabava

**PRILOZI**

1. **Ponudbeni list – Prilog 1**
2. **Troškovnik – Prilog 2**
3. **Popis usluga – Prilog 3**
4. **Minimalan sadržaj Životopisa – Prilog 4**